Vedia sa o všetkom porozprávať. Helena Krajčiová je s Martinom 13 rokov, ale o svadbe nesníva
Svadbu úplne nezavrhla, no nechce sa držať postupov, ktoré mnohí vo vzťahoch dodržiavajú.
Médiá ju označujú za najväčšiu tajnostkárku v slovenskom šoubiznise. Helena Krajčiová však dokazuje, že viac ako tajnostkárkou je skvelou herečkou, nadanou speváčkou a v súťaži Let's Dance ukázala, že je aj talentovanou tanečníčkou. Rodená Skaličanka, ktorá čoskoro oslávi 48. narodeniny, je dvojnásobnou mamou, žije idylickým rodinným životom, a to aj vďaka tomu, že pri nej 13 rokov stojí láska jej života. S partnerom Martinom sa však ani po rokoch neplánujú zosobášiť. Helena Krajčiová má na to svoj vlastný dôvod.
Chcela byť speváčkou
Helena Krajčiová sa narodila v Skalici a už od detstva vedela, že sa jej život bude točiť okolo umenia. Ako spomínala pre Korzár, keď bola len malým dievčatkom, tak každému hovorila, že až raz vyrastie, bude speváčka. Neskôr ale vyrástla a netušila, akou speváčkou by mala byť a ako by sa mala presadiť.
"Zdalo sa mi, že jedinou cestou by bolo stať sa takou speváčkou, aké hrávali v rádiách, a to sa mi vtedy vôbec nepáčilo," hovorila Helena Krajčiová. Keď si mala vybrať strednú školu, niekto jej navrhol operný spev, no vtedy čaro opery ako tínedžerka nevedela oceniť. Nakoniec sa rozhodla pre herectvo. Už ako dieťa ju rodičia prihlásili do dramatického krúžku, kde si vedela zapamätať dlhé básničky a texty a divadlo sa stalo synonymom šťastne stráveného detstva.
Pred rodičmi to tajila
"Chodila som na dramatický krúžok, kde mi to išlo vždy veľmi ľahko. Preto som si povedala, že to je asi tá pravá práca pre môj život," prezradila pre SME Helena, ktorá ako 15-ročná odišla z domu na konzervatórium do Bratislavy. Napriek tomu, že nikdy nechcela byť slávnou herečkou a vlastne ani netušila, čo také herectvo všetko so sebou obnáša, po konzervatóriu skúsila šťastie na Vysokej škole múzických umení. O tom, že ide na prijímacie skúšky, nepovedala ani svojim rodičom.
Článok pokračuje na ďalšej strane:
Diskusia > Vedia sa o všetkom porozprávať. Helena Krajčiová je s Martinom 13 rokov, ale o svadbe nesníva